**Vasario 16 d. Kauno kultūros centras „Tautos namai“ (Vytauto pr. 79).**

**12–14 val.** **Atviros kūrybinės dirbtuvės šeimoms su vaikais „Trispalvė tapyba“** **dailės studijoje „Vaivorykštė“.**

**Tapyba ant popieriaus trijų spalvų (geltonos, žalios, raudonos) dažais.**

Renginys dalyvauja projekte „Šimtmečio valstybingumo maršrutai. „Geltona. Žalia. Raudona“.

**Įėjimas nemokamas.**

**13 val. Projektas - kūrybinės dirbtuvės  „Lietuva – mano veidas“ tekstilės studijoje „Gijų sodai“.**

Būtina registracija [GELTONA. ŽALIA. RAUDONA. Šimtmečio maršrutai.](https://ooosom.lt/geltonazaliaraudona/kaunas/raudona)

Kūrybinėse dirbtuvėse kviečiame akimirkai pamąstyti apie savo santykį su Lietuva ir nuausti 8x8 cm dydžio audinuką, „sudedant“ į jį savo mintis ir jausmus, išreikštus per spalvą, simbolį. Vėliau, remiantis dalyvių mintimis, bus sukurtas didelio formato piešinys, pagal kurį maži kūrybinių dirbtuvių dalyvių audiniai bus jungiami į vieną didelę tapiseriją (rankų darbo austinį sieninį kilimą). Užbaigtą kūrybinį darbą planuojama eksponuoti Kauno kultūros centre „Tautos namai“, Lietuvos Respublikos Seime ir kitose kultūrinėse erdvėse.

**Įėjimas nemokamas.**

**15 val. Liaudiškų šokių kolektyvų koncertas „Vilčių nemunai“, skirtas Lietuvos valstybės 100-mečiui.**

Dalyvaus

Kauno kultūros centro „Tautos namai“ liaudiškų šokių kolektyvas „Suktinis“, vadovė Laimutė Rekašienė,

vaikų liaudiškų šokių kolektyvas „Šėltinis“, vadovė Virginija Skiparienė,

Kauno technikos kolegijos liaudiškų šokių kolektyvas „Pušynėlis“ ir
Kauno kolegijos liaudiškų šokių kolektyvas „Kaukas“, vadovas Kęstutis Pušinaitis.

Koncertą ves Loreta Raudonikienė.

**Įėjimas nemokamas.**

**17 val. Tarpdisciplininio meno „Šimtai jausmų Lietuvai“ parodos atidarymas.**

Apie projektą:

VšĮ „Gabrielės meno galerija“ įgyvendina tarptautinę tarpdisciplininio meno parodą „Šimtai jausmų Lietuvai“ kartu su partneriais – Kauno kultūros centru „Tautos namai“.
Parodos įgyvendinimo laikas – nuo 2018-02-16 iki 2018-03-15. Tarptautinėje parodoje dalyvauja 24 autoriai iš Lietuvos, Gruzijos ir Vokietijos. Parodoje pristatomi menininkų kūriniai, sukurti tekstilės, fotografijos, fotografikos, tapybos ir kitų menų srityse. Parodoje autoriai kūrė paveikslus kalbėdami ir kviesdami diskutuoti labai įvairiomis temomis: apie Lietuvos žmones, Lietuvos ir Gruzijos laisvės temomis, Lietuvos gamtos, protėvių, meilės Tėvynei temomis.

**Įėjimas nemokamas.**

**18 val. Koncertas „Sutartinių labirintas“.**

Kviečiame pereiti meditacinį labirintą, skambant Kauno kultūros centro „Tautos namai“ sutartinių giedotojų grupės „Sasutalas“ atliekamoms sutartinėms.

Renginys dalyvauja projekte „Šimtmečio valstybingumo maršrutai. „Geltona. Žalia. Raudona“.

**Įėjimas nemokamas.**